A Head Full of Dreams
A Head Full of Dreams — ბრიტანული როკ-ჯგუფ Coldplay-ს მეშვიდე სტუდიური ალბომი. იგი გამოვიდა 2015 წლის 4 დეკემბერს, ლეიბლებზე Parlophone და Atlantic Records. ეს არის ჯგუფის მიერ Atlantic-ზე, აშშ-ში გამოცემული რიგით მეორე ალბომი - მას შემდეგ, რაც 2013 წელს Coldplay ამ ლეიბლზე Capitol Records America-დან გადავიდა. ალბომის ჩაწერაში მონაწილეობდნენ ბიონსე, ნოელ გალაგერი, ტუვე ლო და მერი კლეიტონი. ჩაწერაში აგრეთვე მონაწილეობდა ხატია ბუნიათიშვილი. ჩანაწერის პროდიუსერები არიან რიკ სიმფსონი და Stargate.